
3D nyomtatott cellák tervezése és alkalmazása bio-nanokompozit alapú mikrofluidikai rendszerben

A fotoszintéziskutatások során növényi vagy bakteriális sejteket, sejtalkotókat, illetve molekulákat egyaránt vizsgálnak. Ahhoz, hogy a biológia rendszerek specifikus tulajdonságait kamatoztatni tudják megfelelő környezetet kell biztosítani számukra. Napjainkban már számos kutatólabor ért el kiemelkedő eredményeket e mesterséges környezet megteremtésében. Leggyakrabban nanoanyagokat használtak a biokompatibilis anyag készítése során, ugyanis előnyös tulajdonságai, mint például a nagy fajlagos felület, vagy a speciális optikai tulajdonságai lehetőséget biztosítanak a kompozit anyagok létrehozásához.
Munkánk során a Rhodobacter (Rb.) sphaeroides bíborbaktériumból kinyert reakciócentrumot (RC-ot) vizsgáltuk mesterségesen előállított bio-nanokompozit rendszerben. A projekünk első felében egy olyan 3D nyomtatott mikrofluidikai cella megalkotása volt a fő célunk, melyben az izolált RC fotoáramát tudtuk mérni. A cellánk megalkotásához szálhúzásos technológián alapú 3D nyomtatókat (FDM nyomtatókat), illetve nyomtatási alapanyagnak polietilén-tereftalát-glikolt (PET-G) használtunk. A mérések háromelektródos elrendezésben történtek. A rendszerben ellenelekródként platinát, míg referenciaelektródként Ag/AgCl elektródokat használtunk. A munkaelektródunk a RC-ot kötött BC-ZnO-MWCNT bio-nanokompozit membrán volt, melyet kémiai preparálással állítottunk elő. A minta előkészítésének a hatékonyságát EDAX elemanalízissel vizsgáltuk.



